# Características avanzadas do &knode;

## Definición e uso dos filtros

Pode que xa lese sobre a utilización dos filtros no capítulo que explica a configuración do &knode;; alí falamos dos filtros incorporados que fornece o propio &knode;. Os filtros incorporados pódense configurar igual que todos os demais. A captura de pantalla de embaixo mostra a caixa de diálogo para configurar os filtros.

Se os filtros e a puntuación son moi potentes e teñen moitos usos, un dos requisitos máis frecuentes é simplemente engadir todos os artigos que escriba alguén que non se queira ler a un killfile. No final desta sección hai unha pequena guía sobre o uso dos filtros e a puntuación para crear ese ficheiro.

O diálogo Novo Filtro
O diálogo Novo Filtro

O diálogo Novo Filtro

Primeiro crearemos un filtro novo. Pode que nalgún momento queira atopar os seus propios artigos entre os de todos os demais; ou pode que queira non ver os artigos que publicou determinada persoa; ambos os dous casos pódense resolver cun filtro sinxelo sobre o Remitente. Velaquí algúns exemplos:

### Non mostrar os artigos de determinada persoa

1. Configuración Configurar Knode...Ler NovasFiltros

2. Seleccione Novo...

3. Insira `Non mostrar ese carallán` no campo de texto Nome

4. Para que o filtro apareza no menú, seleccione Amosar no menú.

5. Vaia á area De.

6. Escolla Non contén no menú despregábel.

7. Insira o nome da persoa que quere ignorar no campo de texto que se activa; por exemplo, `Carallán`.

8. Confirme a configuración do filtro con Aceptar.

O filtro mostra agora todos os artigos, excepto os que conteñen Carallán na liña From: .

Pódense combinar as opcións da pestana "Asunto e De" coas opcións das demais pestanas. Por exemplo:

### Mostrar só as discusións con respostas sen ler aos artigos propios.

1. Configuración Configurar Knode...Ler NovasFiltros

2. Seleccione o filtro predefinido fíos con artigos propios

3. Seleccione Copiar

4. Insira `Os meus fíos sen ler` no campo Nome.

5. Seleccione a pestana Estado

6. Seleccione Ten novas contestacións

7. Seleccione verdadeiro no menú despregabel que está a carón.

8. Confirme a configuración do filtro con Aceptar

   O filtro mostra todos os fíos nos que está a participar que teñen mensaxes sen ler; tamén viu a posibilidade de empregar os filtros existentes como base doutros novos: isto facilita a vida cos filtros complexos.

### Mostrar os artigos con menos de tres días que conteñen KNode no asunto.

1. Configuración Configurar Knode...Ler NovasFiltros

2. Seleccione Engadir

3. Insire `Fíos recentes sobre o KNode` no campo Nome.

4. Para que o filtro apareza no menú, seleccione amosar no menú.

5. No menú despregábel aplicar a seleccione artigos soltos

6. Vaia á área Asunto e seleccione non contén no menú despregábel.

7. Insira `knode` no campo de texto.

8. Pase á pestana Adicional

9. Seleccione a opción Idade

10. Introduza os parámetros seguintes: 0 < días <= 3

11. Confirme a configuración do filtro con Aceptar

    Este filtro mostra agora todos os artigos con menos de tres días que conteñan knode no asunto.

### Creación dun killfile

O &knode; ofrece filtros de visualización (todos, só sen ler, os menus artigos, &etc;) e filtros de puntuación (os fíos e artigos comezan cunha puntuación de cero e pódense axustar segundo o autor, o fío, &etc;).

Se se utilizan os filtros de visualización pódense agochar os artigos segundo quen os publique, mais isto non resulta apropiado cando se queren matar varios autores universalmente.

A utilización da puntuación permite moito control, mais filtra só no nivel dos fíos, isto é, pódense vixiar e ignorar os fíos; a desavantaxe disto, porén, é que se poden perder algúns fíos que poderían resultar útiles simplemente por culpa dun autor.

A solución é empregalos en combinación.

#### Creación dun killfile

1. Vaia a Configuración Configurar KNode Ler NovasFiltros.

2. Cree un filtro novo por baixo de sen ler que se chame `killfile para`. Asegúrese de ter seleccionado Aplicar a artigos soltos e prema a pestana Adicional. Poña a puntuación igual a ou menor que cero. (<=); e prema o botón Aceptar; até sair do diálogo.

3. Abra un artigo cuxo autor queira matar e simplemente escriba &Ctrl;L (ou seleccione, no menú Puntuación, Baixar a puntuación do autor). Isto fai que se abra o Editor de Regras (parte da puntuación). Pode opcionalmente darlle un nome á regra que coincida co autor (`Papón`, por exemplo) e despois, se vai ser permanente, retire a selección de caducar automaticamente; verá que esta regra mudará a puntuación do autor para -10 (ou a puntuación que introducise); finalmente, prema Aceptar.

4. Vaia ao elemento do menú Vista Filtro killfile para.

Isto fará que desaparezan todos os artigos con puntuación menor que cero; para matar outros autores só ten que repetir a parte &Ctrl;L destas instrucións.

## O editor

O editor do &knode; fornece moitas posibilidades, especialmente para publicar e contestar a artigos.

### Publicar artigos en varios grupos de novas

Premendo o botón Explorar pódense escoller grupos de novas adicionais nos que se pode publicar un artigo.

Normalmente non se deberían publicar os artigos en varios grupos de novas: pénseo dúas veces antes de o facer; se non está seguro sobre onde publicar, pregunte nun dos grupos posíbeis — alguén lle indicará onde publicar.

### Redirixir as respostas

O uso principal desta función é cando un fío se saíu do tema do grupo de novas no que se publicou; por exemplo, un fío pode comezar nun grupo de novas de &kde; cunha discusión sobre como redirixir unha resposta a todos no &knode;, mais pode ir derivando cara unha discusión acerca dos lectores de novas gráficos e os baseados en texto.

Ás veces acontece que os usuarios da usenet publican un artigo no grupo de novas errado; con frecuencia simplemente se ignoran eses artigos. Se semella que o autor o fixo adrede, vostede pódeo facer saber con amabilidade e facer que os artigos de resposta se dirixan ao grupo axeitado.

Outra razón para utilizar Respostar-a: é cando se traballa con artigos publicados en varios grupos de novas: ten que ter coidado en que as respostas se publiquen só nun único grupo de novas.

Pode activar isto enchendo o campo de texto Respostar - a:; aquí pode introducir o grupo axeitado. Se hai varios grupos de novas no campo Grupos:, estes aparecen na lista despregábel.

Se introduce `remitente` aquí, no canto dun grupo de novas, as contestacións vanlle directamente ao autor, non ao grupo de novas.

Hai quen pon un enderezo de correo aquí, mais esa non é unha entrada válida; empregue `remitente` e configure correctamente o seu enderezo de respostas na configuración normal do &knode;.

### Traballar cun editor externo

Mediante Ferramentas Iniciar Editor Externo pódese lanzar o editor que se queira para redactar a contestación; así se pode empregar o editor preferido para escribir artigos e mensaxes de correo.

### Ortografía

Mediante Ferramentas Ortografía pódense corrixir as grallas ortográficas do artigo no editor.

### Enviar Anexos

Mediante Xuntar Xuntar Ficheiro pódese abrir a caixa de diálogo de selección de ficheiros; aquí pódese escoller o ficheiro que se quere anexar.

A maioría das veces, o &knode; determina o tipo MIME correcto do anexo; se o &knode; o detectar incorrectamente, pódese corrixir manualmente o tipo MIME.

Esta captura de pantalla mostra o editor con dous anexos: un ficheiro de texto e unha imaxe PNG.

Envío de anexos
Envío de anexos

Envío de anexos

Faga isto só se sabe o que está a facer! Un tipo MIME incorrecto podería ocasionar que o anexo se envíe incorrectamente, ou que non se poida reconstruir unha vez enviado.

Anexo dise "attachment" en inglés e é unha palabra recoñecida en todo o mundo.

Os anexos están prohibidos na maioría dos grupos de novas; non envíe anexos se non llo piden; se se lle pide que os envíe, fíxese en que llo pide — normalmente, a persoa quererá que llo envíe a ela por correo electrónico.

Probabelmente, o servidor de novas rexeitará os artigos que contexan ficheiros anexos; os grupos que aceptan anexos teñen a paslabra binaries como parte do nome. Hai servidores de novas que mesmo deixan de admitir grupos de novas que non sexan "binaries" se reciben anexos continuamente.

## Procurar artigos

Máis tarde ou máis cedo, vostede quererá procurar un artigo específico; a funcionalidade de pesquisas do &knode; é unha maneira doada de o facer.

Pode chegar á función de procuras seleccionando Editar Procurar por Artigos... ou premendo F4. A captura de pantalla de embaixo mostra o diálogo de procuras.

O diálogo de procuras
O diálogo de procuras

O diálogo de procuras

O diálogo de procuras dispón de catro pestanas que permiten utilizar varios criterios de pesquisa: a primeira pestana contén a configuración dos criterios Asunto e De; a segunda contén a confiuguración dos IDs das mensaxes dun artigo e as súas referencias; a terceira contén a configuración do Estado dun artigo; a cuarta, Adicional contén o resto dos criterios.

Probabelmente xa percibiu as semellanzas entre o diálogo de filtros e o diálogo de procuras: o uso é o mesmo e non debería ser moit complicado se xa definiu os seus propios filtros.

O &knode; procura sempre no grupo de novas activo; de momento non é posíbel pesquisar en todos os grupos de novas. Unha vez rematada a pesquisa, os artigos que se atopasen aparecen na vista de artigos; cando se fecha o diálogo de procuras con Pechar, elimínanse os resultados da busca e vólvese á vista anterior do grupo de novas.

### Iniciar a procura

Con este botón iníciase a busca dos criterios de procura que se definisen; todos os artigos do grupo de novas seleccionado que cumpran estes criterios aparecen na vista de artigos.

### Nova Procura

Este botón limpa todos os criterios de procura.

## Substitución e cancelación de artigos

Este capítulo trata a substitución e a cancelación dos artigos. Estas son dúas funcionalidades que non se empregan con frecuencia mais que existen por se un día fan falta.

Ambas as dúas funcións precisan dun servidor de novas preparado para tratalas; lembre que non se garante que ninguén lese xa o seu artigo antes de que se substitúa ou cancele.

Así que, primeiro pense, despois publique.

### Cancelar

Cancelar un artigo significa eliminalo do grupo de novas.

Por que se ha querer cancelar un artigo? Talvez insultou a alguén nun arrebato e agora quere retirar ese artigo do grupo de novas porque lamenta o que escribiu: un insulto persoal, lido por todos, non dá boa imaxe, especialmente se o lamenta; de modo que só se pode facer unha cousa — cancelar o artigo.

Seleccione o artigo que queira cancelar e escolla Cancelar artigo do seu menú de contexto. Se ten certeza que se trata do artigo correcto, confirme a pregunta que lle fai o &knode; con Si. A seguir háselle preguntar se quere enviar a mensaxe de cancelación agora ou máis tarde; neste exemplo decidimos enviala Máis tarde. Verá a nova mensaxe no cartafol de Saída.

Miremos agora a mensaxe da chamada cancelación. No asunto atopará algo semellante a isto:

    cancel of <n177m8.1m.ln@konqui.org>

Estas letras estrañas entre parénteses son o ID da mensaxe do artigo que quere cancelar. Esta mensaxe dille ao servidor de novas que elimine o seu artigo: se mira a cabeceira completa desta mensaxe, ao seleccionar Vista Amosar todas as cabeceiras, observará unha liña co nome control e o contido cancel <xxxxx@ddddd.dd> — esta liña dille ao servidor que esta mensaxe é unha mensaxe de control e, no noso caso, dille ao servidor que cancele ese artigo.

Se muda de opinión, é posíbel eliminar a mensaxe de control do cartafol de Saída.

Lembre que os artigos só se poden identificar mediante os seus IDs de mensaxe; precisa deste ID de mensaxe se quere cancelar un artigo. Normalmente, o artigo obtén un ID de mensaxe cando chega ao servidor de novas — por iso só se pode cancelar un artigo unha vez que estea publicado. Os artigos do cartafol Enviados non teñen ID de mensaxe, polo que non se poden cancelar desde aí.

Existe unha excepción: se configurou o &knode; para que xere un ID de mensaxe, pode cancelar tamén os artigos do cartafol de Enviados.

O &knode; só permite cancelar os artigos propios: rexeita cancelar artigos doutros autores.

Dado que se pode enganar a funcionalidade de cancelación con lectores de novas que permiten cancelar calquer artigo, moitos servidores de novas non recoñecen as mensaxes de cancelación dos autores; mesmo se o seu ISP acepta a cancelación e a tramita, moitos outros servidores ignoraranna e non a tramitarán.

Debería considerar que calquer artigo enviado con anterioridade, cancelado ou non, está publicado e disponíbel publicamente.

### Substituir

Substituir sobreescribe un artigo cunha versión nova. Unha razón para facer isto podería ser:

Vostede escribiu un artigo longo e xa o publicou; despois atopou un erro no artigo: podería cancelar este artigo e publicar outro novo corrixido; ou pode empregar Substituir.

Seleccione o artigo na vista de artigos. No seu menú de contexto seleccione Substituir artigo.... O &knode; preguntaralle se realmente quere substituir o artigo; se confirma con Si, aparece o editor.

No editor pode realizar as correccións e alteracións que precise. Despois pode publicar este artigo do mesmo modo que publica calquer outro artigo; cando o servidor de novas reciba o artigo, lerá unhas liñas especias da cabeceira que lle din que substitúa o artigo anterior. Seleccione Ficheiro Enviar Máis Tarde de momento, porque queremos mirar a cabeceira do artigo na caixa de Saída.

Active Vista Amosar todas as cabeceiras porque queremos ver todas as cabeceiras que vai recibir o servidor de novas. Observará unha liña como esta:

Supersedes: <oggcm8.4n5.ln@konqi.org>

Esta é a instrución para que o servidor de novas substitúa o artigo de ID de mensaxe <oggcm8.4n5.ln@konqi.org> polo novo artigo.

Para alén disto, Substituir emprégase para artigos que se publican con periodicidade, &eg; unha FAQ. O novo artigo substitúe o antigo e os grupos de novas non acaban cun monte de versións diferentes.

De novo, o uso desta función só é posíbel se o artigo conta cun ID de mensaxe. Normalmente, os artigos obteñen o seu ID de mensaxe do servidor de novas: isto significa que só se poden substituir artigos que xa fosen publicados.

Pódese configurar o &knode; para que xere este ID de mensaxe e así tamén se poderán substituir os artigos do cartafol de Saída.

O &knode; só lle permite substituir os seus propios artigos.

O mesmo que coas cancelacións, a substitución de mensaxes ten sido obxecto de abusos no pasado cando, por exemplo, alguén enviaba centos ou mesmo miles de substitucións para sobreescribir artigos lexítimos con lixo aleatorio xerado por un programa; de novo, o mesmo que coas cancelacións, moitos servidores de novas non permiten que se substitúan as mensaxes nen transmiten esta instrución.

## Puntuar, vixiar, ignorar

Puntuar, Vixiar e Ignorar son nomes diferentes da mesma funcionalidade.

Ao puntuar un fío, determínase a súa importancia. O &knode; permite puntuacións entre -100.000 e 100.000. Un artigo normal ercibe unha puntuación de 0 se vostede non modifica isto; os fíos cunha puntuación menor de 0 son menos importantes que a media; os fíos cunha puntuación superior a 0 son máis importantes que a media.

A puntuación é un atributo do fío e dos artigos dese fío, de modo que se pode empregar a puntuación para filtrar e procurar por artigos; por exemplo, pode definir un filtro que mostre só os artigos cunha puntuación > 0, isto é, todos os artigos que lle resultan de especial interese.

A función Vixiar dalle a todos os artigos dun fío a puntuación de 100; así reciben unha puntuación alta e o &knode; etiquétaos cunha icona especial.

A función Ignorar fai o contrario: dalle a todos os artigos dun fío unha puntuación de -100, de modo que o &knode; xa non mostra máis eses artigos.

En galego utilizamos "puntuación" para a palabra inglesa scoring.

Pódeselle dar manualmente unha puntuación a un artigo ou a un fío co botón dereito do rato ou co menú Puntuación — aquí pódese puntuar directamente con Vixiar Fío e Ignorar Fío. Aparte da puntuación manual, pódese deixar que o &knode; puntúe os artigos automaticamente con regras de puntuación; estas regras pódense configurar en Configuración Configurar KNode...Ler NovasPuntuación ou en Puntuación Editar regras de puntuación... — a única diferenza entre estes diálogos é que este último ten a lista de regras a carón da configuración das regras. Na guía seguinte vou utilizar o editor que aparece se se selecciona Puntuación Editar regras de puntuación....

O editor de regras
O editor de regras

O editor de regras

O editor consiste en catro áreas: á esquerda está a lista de regras; cos botóns que hai por baixo da lista pódese engadir, eliminar ou copiar unha regra existente; por baixo delas aparece a posibilidade de limitar as regras que se exhiben — pódense mostrar todas as regras ou só as relacionadas cun grupo de novas determinado.

Se se escolle unha regra na lista, esta móstrase na parte dereita e pódese alterar. Na parte superior pódese mudar o nome da regra e indicar a que grupos de novas se aplica. Pódese escoller un ou máis dun grupo; lembre que os nomes dos grupos han de estar separados por un punto e vírgula. Pódese escoller entre os grupos aos que se está subscrito coa lista despregábel e o botón Engadir grupo; tamén se poden empregar expresións regulares e comodíns, &eg; .* para todos os grupos. A opción Caducar regra automaticamente permite eliminar a regra automaticamente após o número de días que se configure; isto é útil se unha persoa determinada se comporta mal e non quere ler nada desta persoa durante uns días.

No campo Condición introdúcese a condición coa que se activa esta regra. Normalmente, só se pode introducir unha condición, mais isto pódese alterar premendo os botóns Máis e Menos. Se ten máis de unha condición, tenlle que dicir ao knode se quere que se cumpran todas as condicións ou só unha delas; isto pódese facer escoller Coincidir con todas as condicións ou Coincidir con calquera condición respectivamente.

Cada condición consiste en dúas listas despregábeis e un campo de texto. Na primeira lista escóllese a parte da mensaxe que se ha usar para a condición — esta parte compárase co campo de texto; a segunda lista despregábel dille ao &knode; como se ha de comparar; por exemplo, se a cabeceira escollida ten que ser idéntica ao texto que se introduciu no campo de texto ou se só ten que coincidir con parte del. Tamén se permiten as expresións regulares. Se se escolle Non, invírtense as condicións baixo as que se satisfai a condición e a condición satisfaise se é verdadeiro o contrario das condicións que se mostran.

Miremos agora uns exemplos.

- Pode que queira filtrar todos os artigos de Pedro Probas; para isto, escolla a liña de cabeceira De na primeira lista despregábel, escolla é exactamente o mesmo que da segunda lista despregábel e introduza o seu nome no campo de texto. Mais, antes de facer isto debería mirar a cabeceira dun dos artigos de Pedro Probas e mirar que é o que hai na liña De.

- Se non quere ler os artigos que teñan máis de 100 liñas, escolla a entrada da cabeceira Liñas da primeira lista despregábel, escolla máis de da segunda e introduza `100` no campo de texto. Posibelmente tamén teña que darlle menor puntuación á mensaxe.

- Derradeiro exemplo: seguro que lle interesan todos os artigos referidos ao &knode;. Escolla a entrada da cabeceira Asunto, despois conteña a subcadea e introduza `knode` no campo de texto. Mais que faría se &knode; non aparece mencionado no Asunto? Suxiro empergar unha expresión regular: mude conteña a subcadea para coincida coa expresión regular e escriba `knode|newsreader|usenet` no campo de texto para que coincida tanto con knode, como con newsreader ou usenet — o símbolo `|` significa OU. Como alternativa, pode pór tres condicións — unha que coincida con knode, outra que coincida con newsreader, etc. — e escoller Coincidir con calquera condición; mais isto precisa de moito espazo e non é moi elegante, non si?

Unha vez que a condición está preparada, hai que configurar unha acción na sección Accións. A acción máis importante é Axustar a puntuación; se se escolle esta opción pódese incrementar ou diminuir a puntuación dos artigos aos que se lles aplique esta regra no valor configurado. O &knode; pode tamén amosar unha mensaxe cando atope ese artigo ou darlle unha cor á cabeceira na lista de artigos; por exemplo, podería facer que os artigos interesantes aparecesen nun rosa chamativo para que os poida ver inmediatamente.

As regras execútanse ao sair do editor, ou cando se escolle Puntuación Recalcular puntuacións; ademais, as regras empréganse automaticamente para todos os artigos novos. A puntuación ten máis sentido cando se combina cos filtros: ao lle baixar a puntuación a algúns artigos e ao filtralos da lista, desaparecerán da lista de artigos.

## Identidades de grupo

Co &knode; pode utilizar unha identidade diferente en cada grupo de novas ao que estea subscrito, isto é, pode configurar un nome, enderezo de correo, enderezo de resposta e sinatura para cada grupo.

É doado configurar as identidades de grupo. Primeiro, co botón dereito do rato, prema o nome do grupo de novas no cal quere ter unha identidade diferente; despois, seleccione Propiedades do Grupo do menú de contexto que aparece. No diálogo que aparece, a segunda pestana contén campos idénticos aos da configuración da identidade global; introduza aquí as súas opcións e prema Aceptar para confirmar as alteracións; desde entón os artigos que publique neste grupo aparecerán sempre con esta identidade recén creada.

Cando cancele a subscrición a un grupo perderá a súa configuración de identidade para este grupo: se se subscribe de novo ao grupo terá que volver a introducir as opcións de identidade. Nos grupos de novas novos emprégase a identidade global.

## Xestión de varias contas de novas

O &knode; pode xestionar un número ilimitado de contas de servidores de novas ademais do seu servidor de novas principal; a maioría dos usuarios non precisan desta funcionalidade, mais pode ser moi útil se o servidor de novas principal non fornece todos os grupos que quere ler. Os casos típicos disto aparecen cando os grupos de axuda do software comercial se albergan nun servidor especial privado ou os grupos de novas con binarios, que só están disponíbeis nalgúns servidores.

Outro exemplo de por que ás veces se precisa de máis dun servidor de novas é que ás veces non están todos os grupos interesantes nun servidor; de feito, normalmente o que hai é unha selección de grupos de novas. Por exemplo, moitos servidores non permiten grupos con binarios de imaxes ou programas; se quere un grupo de novas deste tipo e o seu fornecedor de servidor de novas non llo quere servir, pode configurar o &knode; para que o obteña doutro servidor.

Ou pode que lle pareza que está subscrito a demasiados grupos de novas e desexe organizalos un pouco mellor; pode configurar varias contas para o mesmo servidor, talvez unha para os grupos que vaia ler cada día e un para os grupos que le con menos frecuencia, para así non ter que procurar os seus grupos cotidianos nunha lista longa de todos os grupos aos que está subscrito.

Para engadir unha conta nova, abra o diálogo de preferencias desde Configuración Configurar KNode...ContasNovas. O botón Nova crea unha conta nova; terá entón que introducir os mesmos datos que para primeira conta, normalmente un nome para a conta, o nome do servidor e o nome de usuario e o contrasinal se o servidor require autenticación. Cando remate verá o servidor de novas tanto no diálogo de configuración como na vista de grupos; xa se poderá subscribir aos grupos de novas.

Pódese eliminar a conta seleccionada nese momento premendo o botón Eliminar.

No diálogo Propiedades da conta (disponíbel no menú de contexto do servidor de novas) pódese configurar unha identidade para empregar só neste servidor de novas.

## Asinar e verificar artigos con PGP

O PGP é o método máis estendido para cifrar ou asinar datos. Ao utilizar a sinatura PGP pódese comprobar se un artigo é realmente do autor orixinal ou se o alterou alguén. Pode atopar programas e guías do PGP en http://www.pgpi.org.

Co &knode; pódese asinar un artigo co PGP e comprobar un artigo asinado con PGP. Despois de ter configurada a instalación do PGP, en Configuración Configurar Knode...Configuración/Verificación pódense asinar artigos no editor co elemento do menú Ferramentas Asinar artigo con PGP — pediráselle que introduza o seu contrasinal e, unha vez feito, asinarase o artigo.

O ID de GnuPG/PGP constrúese automaticamente a partir do seu nome e do seu enderezo de correo e é idéntico ao remitente da mensaxe (cabeceira De).

Para verificar unha sinatura PGP ten que escoller o elemento do menú Vista Verificar sinatura PGP.